Yaponiyalik siyosatchi Kuril orollarini qaytarib olish maqsadida Rossiyaga qarshi sanksiyalarni bekor qilishga chaqirdi

Agar Yaponiya Kuril orollarini o‘ziga qaytarib olmoqchi bo‘lsa, G‘arbni Ukraina masalasida qo‘llab-quvvatlamasligi kerak. Bu haqda yaponiyalik siyosatchi Muneo Suzuki Sankei Shimbun nashri uchun yozgan maqolasida aytib o‘tdi, deb xabar beradi “Gazeta.ru”.

“Yaponiya Rossiyaga qarshi sanksiyalarni kuchaytirmasligini aytishi kerak, chunki o‘t ochishni to‘xtatish haqida kelishuvga erishilgan. Iyunda bo‘lib o‘tgan G7 sammitida Yaponiya sanksiyalarni bekor qilish taklifi bilan chiqishi kerak edi”, — deya ta’kidladi u.
Uning so‘zlariga ko‘ra, orollarni qaytarib olish asta-sekinlik bilan amalga oshishi kerak, chunki ularni bir vaqtning o‘zida qaytarib olishning iloji yo‘q.